  Наталья Тетерина Удмуртиысь Ильназ Мухаметзянов Россилэн сборноеныз юниоръёс пӧлын биатлонъя дуннелэн чемпионатаз эстафетаын вормиз. Ӵошатскон Словакиысь Осрблье карын 30-тӥ толшоре ортчиз, ивортэ элькунысь Спорт дасяськонъя центрлэн пресс-службаез. Удмуртиысь биатлонистэн ӵош кунмылэсь данзэ Карим Халили, Вадим Истамгулов но Василий Томшин утизы. Ватсаса укмыс патронэн но одӥг штраф круген Россиысь квартет устоез луиз. Кыкетӥ инты басьтэм Германиез асьме спортсменъёс финиш азьын 1 секундлы кельтӥзы. Вормисьёслэсь 1,8 секундлы кыльыса, бронза медальёс Италиысь биатлонистъёс басьтӥзы. Тодэ вайытом, биатлонъя дуннелэн первенствояз Словакие Удмуртиысь ньыль биатлонистъёс Россиысь егитъёслэн командаязы шедизы. Тегъёс: Спорт Биатлон Удмуртия Россия  